FI Euroopan unionin virallinen lehti C 256/28

Kanne 18.8.2009 — Komissio v. Irish Electricity Generating

(Asia T-323/09)

2009/C 256/53

Oikeudenkäyntikieli: englanti

Asianosaiset

Kantaja: Euroopan yhteisöjen komissio (asiamiehet: A.–M. Rouchaud-Joët ja F. Mirza)

Vastaaja: Irish Electricity Generating Co. Ltd (Waterford, Irlanti)

Vaatimukset

— vastaaja on velvoitettava korvaamaan Euroopan yhteisöjen komissiolle 237 384,31 euron suuruinen summa, joka koostuu 180 664,70 euron suuruisesta päävelasta sekä 56 719,61 euron suuruisista viivästyskoroista laskettuina Euroopan keskuspankin 3,50 (5,56) prosentin korkokannan mukaan 25.8.2003 ja 15.4.2009 väliseltä ajalta

— vastaaja on velvoitettava korvaamaan 27,52 euron suuruinen korko joka päivältä 16.4.2009 alkaen siihen päivään saakka, kun maksu on kokonaisuudessaan suoritettu

— vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Euroopan yhteisön neljännen tutkimusta koskevan puiteohjelman perusteella neuvosto teki 23.11.1994 päätöksen N:o 94/806/EY (1) tutkimusta ja teknologista kehittämistä, esittely mukaan lukien, koskevasta energia-alan erityisohjelmasta muun kuin ydinenergian alalla. Kyseisen päätöksen 5 artiklassa komission vastuulle annettiin työohjelman laatiminen päätöksen liitteessä I määriteltyjen tavoitteiden ja sisällön mukaisesti sekä ehdotuspyyntöjen pyytäminen projekteille työohjelman perusteella.

Tarjouskilpailun jälkeen vastaajan kanssa tehtiin 2.3.1998 sopimus nro WE/178/97/IEGB (jäljempänä sopimus) kahden tuulivoimalan rakentamista varten. Sopimuksen ehtojen mukaisesti komissio sitoutui myöntämään kaikista projektin arvioiduista 1 531 697 ecun suuruisista avustuskelpoisista menoista 40 prosentin suuruisen taloudellisen tuen laskettuna projektin hyväksytyistä avustuskelpoisista menoista 612 679 ecun suuruiseen enimmäismäärään saakka.

Kantajan mukaan huolimatta siitä, että se maksoi vastaajalle 6.4.1998 ja 30.4.2001 välisenä aikana ennakkona 225 083,79 euron suuruisen summan, vastaaja ei täyttänyt sopimusta. Lisäksi kantajan mukaan huolimatta siitä, että se ryhtyi sopimuksen ja yhteisön talousarviosääntöjen (2) mukaisiin toimiin velan määrän määrittämiseksi ja sen ilmoittamiseksi vastaajalle, vastaaja ei reagoinut tähän. Näin ollen komissio päätti sopimuksen 13.12.2002 päivätyllä kirjeellä sopimuksen liitteessä II olevan 5 artiklan 3 kohdan a alakohdan i alakohdan perusteella.

Tämän vuoksi komissio on nostanut tämän kanteen EY 238 artiklan nojalla vaatiakseen vastaajalta 180 664,70 euron suuruisen ylimääräiseksi väitetyn summan palauttamista lisättynä 5,56 prosentin mukaan kertyvillä koroilla alkaen päivästä, jolloin velka erääntyi maksettavaksi, eli 24.8.2003 alkaen.

(1) Tutkimusta ja teknologista kehittämistä, esittely mukaan lukien, koskevasta energia-alan erityisohjelmasta muun kuin ydinenergian alalla (1994–1998) 23.11.1994 tehty neuvoston päätös (EYVL L 334, 22.12.1994, s. 87).

(2) Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annetun neuvoston asetuksen N:o 1605/2002 (EYVL 2002 L 248, s. 1) 71 artikla ja sen täytäntöönpanoasetus, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL 2002 L 357, s. 1).